**Janne Väyrynen** (s. 26. kesäkuuta 1992 Järvenpää) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Nybro IF:ssä. Isokokoinen Väyrynen on pelipaikaltaan vasen laitahyökkääjä. Hän laukoo oikealta.

Ura
---

Väyrynen on Järvenpään Haukkojen (tunnettu myös KJT:nä) kasvatti. Hän voitti kaudella 2008–2009 koko B2-nuorten I-divisioonan piste- ja syöttöpörssin tehoilla 20+29=49. Väyrynen oli myös Haukkojen paras maalintekijä. B2-nuorten SM-karsinnoissa hän oli joukkueen paras maalintekijä ja jakoi sisäisen pistepörssin voiton Jussi Tervakankaan kanssa tehoilla 12+9=21. Kaudella 2009–2010 Väyrynen voitti koko B-nuorten III-divisioonan piste- ja maalipörssin tehoilla 31+36=67. Hän debytoi kauden aikana myös miesten peleissä pelattuaan neljä ottelua II-divisioonassa.

Kaudella 2010–2011 Väyrynen voitti koko A-nuorten II-divisioonan maalipörssin 29 osumallaan. Hän voitti myös koko A-nuorten I-divisioonan nousukarsintojen maalipörssin ja jakoi pistepörssin voiton Kisa-Eaglesin Teemu Kraneisin kanssa tehtyään kolmessa ottelussa peräti tehot 8+3=11. Haukkojen kausi päättyi sarjanousuun. Väyrynen pelasi kauden aikana kaksi II-divisioonaottelua. Kesken kauden 2011–2012 hän siirtyi Haukoista Hämeenlinnan Pallokerhon A-nuoriin, jossa Väyrynen voitti kauden päätteeksi A-nuorten SM-pronssia. Kaudeksi 2012–2013 hän palasi taas Haukkoihin. Väyrynen voitti koko A-nuorten Suomi-sarjan pistepörssin tehoilla 35+35=70. Hän jakoi myös sarjan maalipörssin voiton KuKin Jere Lehtosen kanssa ja syöttöpörssin voiton KuKin Ville-Veikko Långin kanssa. Väyrynen pelasi kauden aikana II-divisioonassa kymmenen ottelua kaksi pistettä per peli -tahdilla tehden tehot 12+8=20. Hän oli Haukkojen kolmanneksi paras maalintekijä.

Väyrynen siirtyi kaudeksi 2013–2014 2+1-vuotisella ja try-outin sisältäneellä sopimuksella Mestis-joukkue Mikkelin Jukureihin. Hän sai sopimuksen, mutta Väyrysen rooli Jukureissa jäi kuitenkin pieneksi ja hän vietti suurimman osan kaudestaan lainalla Suomi-sarjajoukkue Hydraulic Oilersissa. Pelejä Mestiksessä kertyi 14. Myös kaudella 2014–2015 Väyrynen jäi Jukureissa varsin pieneen rooliin. Marraskuussa 2014 seura lainasi hänet Kiekko-Vantaaseen. Väyrynen pelasi Mestiksessä kauden aikana yhteensä 25 ottelua tehden yhden maalin, kunnes hän siirtyi tammikuun 2015 lopulla loppukaudeksi Suomi-sarjajoukkue Jokipoikiin. Väyrynen voitti koko sarjan pudotuspelien piste- ja maalipörssin tehoilla 8+10=18. Hän voitti kauden päätteeksi Suomi-sarjan -mestaruuden ja nousi Jokipoikien kanssa Mestikseen. Toukokuussa 2015 Väyrynen teki joukkueen kanssa vuoden mittaisen jatkosopimuksen.

Kaudella 2015–2016 Väyrynen teki läpimurtonsa Mestiksessä. Hän oli tehoilla 23+21=44 Jokipoikien paras maalintekijä ja toiseksi paras pistemies Samu Pitkäsen jälkeen. Väyrynen jakoi koko Mestiksen maalipörssin toisen sijan Jukureiden Roope Rannan kanssa edellään vain Jukureiden Oula Palve sekä sijoittui pistepörssissä seitsemänneksi. Hän onnistui kauden aikana myös ilmaveivimaalissa 16. marraskuuta 2015 vieraissa TuToa vastaan. Pudotuspeleissä Väyrynen oli seitsemällä osumallaan Jokipoikien paras maalintekijä Jesse Paukun kanssa. Hän voitti kauden päätteeksi Mestis-pronssia. Väyrynen valittiin sarjan ensimmäiseen tähdistökentälliseen.

Huhtikuussa 2016 Väyrynen teki 2+1-vuotisen SM-liigasopimuksen Rauman Lukon kanssa. Hän aloitti kauden 2016–2017 kuitenkin lainalla seuran yhteistyöjoukkue KeuPa HT:ssä, Mestiksessä. Väyrynen loukkaantui vain yhden pelaamansa ottelun jälkeen. Kuntouduttuaan hän teki liigadebyyttinsä Lukossa 8. lokakuuta 2016 paikallisvastustaja Porin Ässiä vastaan. Väyrynen merkittiin joukkueen kolmosketjun vasempaan laitaan Eetu Koivistoisen ja Aaro Vidgrenin viereen. Hän sai ottelussa jääaikaa 4.59 minuuttia. Väyrynen pelasi Lukossa kaksi runkosarja- ja yhden Mestarien liigan ottelun. Siirtotakarajalla, helmikuussa 2017 hänen ilmoitettiin jatkavan KeuPan vahvuudessa kauden loppuun. Väyrysen kausi päättyi loukkaantumisen vuoksi kuitenkin runkosarjaan. Myös alkukauden 2017–2018 hän vietti pääasiassa KeuPassa. Mestiksen siirtotakarajalla helmikuussa 2018 Väyrysen ilmoitettiin pelaavan loppukauden Lukon vahvuudessa. Hän pelasi siellä kauden aikana kaikkiaan yhdeksän runkosarja- ja kaksi playoff-ottelua tehden yhden syöttöpisteen.

Kaudeksi 2018–2019 Väyrynen palasi Jokipoikiin. Hän oli tehoilla 19+21=40 joukkueen toiseksi paras pistemies Joonas Larinmaan jälkeen. Väyrynen jakoi koko Mestiksen maalipörssin kuudennen sijan kolmen muun pelaajan kanssa. Pudotuspeleissä hän oli Jokipoikien paras maalintekijä ja jakoi sisäisen pistepörssin voiton kolmen muun pelaajan kanssa.

Väyrynen palasi kaudeksi 2019–2020 vuoden mittaisella sopimuksella KeuPa HT:hen. Hän oli tehoilla 21+21=42 joukkueen toiseksi paras pistemies Janne Kettusen jälkeen. Väyrynen jakoi koko Mestiksen maalipörssin kuudennen sijan Jokipoikien Saku Kivisen kanssa.

Kaudeksi 2020–2021 Väyrynen siirtyi vuoden mittaisella sopimuksella Slovakian Extraligan HC Nové Zámkyyn. Hän ei pelannut siellä ensimmäistäkään sarjaottelua, kunnes Väyrysen sopimus purettiin lokakuussa, kun hän ei vakuuttanut seuran valmennusjohtoa. Jo seuraavana päivänä Väyrysen tiedotettiin siirtyvän loppukaudeksi samassa liigassa pelaavan HK Dukla Trenčínin riveihin. Siellä hän pelasi kahdeksan ottelua tehopistein 2+1=3, kunnes Väyrysen sopimus purettiin marraskuussa, kun hän ei vakuuttanut Duklan valmennusjohtoa. Alle viikkoa myöhemmin Väyrysen tiedotettiin siirtyvän loppukauden kattavalla sopimuksella Ruotsin kolmanneksi korkeimmalle sarjatasolle Hockeyettan-joukkue Nybro IF:ään.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Haukat | II-divisioona | 4 | 2 | 2 | 4 | 6 | – | – | – | – | – |
| 2010–2011 | Haukat | II-divisioona | 2 | 0 | 0 | 0 | 0 | – | – | – | – | – |
| 2011–2012 | HPK | A-SM | 26 | 2 | 2 | 4 | 4 | – | – | – | – | – |
| 2012–2013 | Haukat | II-divisioona | 10 | 12 | 8 | 20 | 6 | – | – | – | – | – |
| 2013–2014 | Hydraulic Oilers | Suomi-sarja | 18 | 13 | 11 | 24 | 12 | – | – | – | – | – |
|  | Jukurit | Mestis | 14 | 0 | 3 | 3 | 4 | – | – | – | – | – |
| 2014–2015 | Jukurit | Mestis | 11 | 0 | 0 | 0 | 2 | – | – | – | – | – |
|  | Kiekko-Vantaa | Mestis | 14 | 1 | 0 | 1 | 6 | – | – | – | – | – |
|  | Jokipojat | Suomi-sarja | 10 | 11 | 5 | 16 | 0 | 10 | 8 | 10 | 18 | 0 |
| 2015–2016 | Jokipojat | Mestis | 46 | 23 | 21 | 44 | 18 | 11 | 7 | 6 | 13 | 0 | Ykköstähdistö |
| 2016–2017 | Lukko | SM-liiga | 2 | 0 | 0 | 0 | 0 | – | – | – | – | – |
|  | KeuPa HT | Mestis | 21 | 12 | 7 | 19 | 16 | – | – | – | – | – |
| 2017–2018 | KeuPa HT | Mestis | 16 | 7 | 6 | 13 | 6 | – | – | – | – | – |
|  | Lukko | SM-liiga | 9 | 0 | 1 | 1 | 2 | 2 | 0 | 0 | 0 | 0 |
| 2018–2019 | Jokipojat | Mestis | 48 | 19 | 21 | 40 | 43 | 5 | 3 | 2 | 5 | 0 |
| 2019–2020 | KeuPa HT | Mestis | 47 | 21 | 21 | 42 | 31 | – | – | – | – | – |
| 2020–2021 | HK Dukla Trenčín | SloEL | 8 | 2 | 1 | 3 | 2 | – | – | – | – | – |
|  | Nybro IF | Ruotsi I |  |  |  |  |  |  |  |  |  |  |
| 2 kautta | yhteensä | SM-liiga | 11 | 0 | 1 | 1 | 2 | 2 | 0 | 0 | 0 | 0 |
| 1 kausi | yhteensä | SloEL | 8 | 2 | 1 | 3 | 2 | – | – | – | – | – |
| 6 kautta | yhteensä | Mestis | 217 | 83 | 79 | 162 | 126 | 16 | 10 | 8 | 18 | 0 |

Lähteet
-------

* Janne Väyrynen The Internet Hockey Databasessa (englanniksi)
* Janne Väyrynen Eurohockey-sivustolla (englanniksi)
* Janne Väyrynen *Elite Prospects*. Everysport Media Group AB.  (englanniksi)

### Viitteet

1. ↑  Iltaläksyä Jukuri-faneille, opettele pelaajien lempinimet! *facebook.com*.  30.9.2013. Jukurit SarvisClub ry. Viitattu 8.9.2017.
2. 1 2 3 4 5 6  Janne Väyrynen *Elite Prospects*. Everysport Media Group AB.  (englanniksi)
3. ↑  Elite Prospects - U17 I-divisioona Stats 2008-2009 *eliteprospects.com*. Everysport Media Group. Viitattu 27.6.2019. (englanniksi)
4. ↑  Elite Prospects - Haukat U17 *eliteprospects.com*. Everysport Media Group. Viitattu 27.6.2019. (englanniksi)
5. ↑  Elite Prospects - U20 II-divisioona Stats 2010-2011 *eliteprospects.com*. Everysport Media Group. Viitattu 27.6.2019. (englanniksi)
6. ↑  Elite Prospects - U20 Suomi-sarja Stats 2012-2013 *eliteprospects.com*. Everysport Media Group. Viitattu 27.6.2019. (englanniksi)
7. ↑  Elite Prospects - Haukat *eliteprospects.com*. Everysport Media Group. Viitattu 27.6.2019. (englanniksi)
8. ↑  Jukureille lisää leveyttä, Koskinen vahvistaa sentteriosastoa *Jatkoaika.com*.  28.6.2013. Jatkoaika r.y. Viitattu 10.10.2016.
9. ↑  Jukurit lainaa hyökkääjäänsä K-Vantaalle *Jatkoaika.com*.  13.11.2014. Jatkoaika r.y. Viitattu 10.10.2016.
10. ↑  Elite Prospects - Mestis Stats 2015-2016 *eliteprospects.com*. Everysport Media Group. Viitattu 27.6.2019. (englanniksi)
11. ↑  Uusitalo, Timo: Ilmaveivimaali kruunu Mestis-hyökkääjän huikealle kaudelle *yle.fi*.  16.11.2015. Yleisradio Oy. Viitattu 10.10.2016.
12. ↑  Elite Prospects - Jokipojat *eliteprospects.com*. Everysport Media Group. Viitattu 27.6.2019. (englanniksi)
13. ↑  Mestis palkitsi parhaansa - Palve palkintorohmuna *Jatkoaika.com*.  29.4.2016. Jatkoaika r.y. Viitattu 10.10.2016.
14. ↑  Niemelä, Väyrynen, Vidgren ja Sevänen aloittavat kautensa KeuPa HT:ssa *raumanlukko.fi*.  8.9.2016. Rauman Lukko Oy. Viitattu 10.10.2016.
15. ↑  Kokoonpanot *liiga.fi*.  8.10.2016. Jääkiekon SM-liiga Oy. Viitattu 8.5.2020.
16. ↑  Ottelutilastot *liiga.fi*.  8.10.2016. Jääkiekon SM-liiga Oy. Viitattu 10.10.2016.
17. ↑  Mäkeläinen, Kimmo: Liedes palaa Lukkoon, Vidgren lähti Keuruulle *ls24.fi*.  15.2.2017. Marva Media Oy. Viitattu 16.2.2017.
18. ↑  Konsta Mesikämmen ja Janne Väyrynen loppukaudeksi Raumalle *raumanlukko.fi*.  16.2.2018. Rauman Lukko Oy.  Arkistoitu 17.2.2018. Viitattu 16.2.2018.
19. ↑  Jokipojat julkisti ensi kauden pelaajarunkonsa − hyökkäykseen tulivoimaa Väyrysen, Kokkolan ja Huhdanpään muodossa *Jatkoaika.com*.  4.5.2018. Jatkoaika r.y. Viitattu 4.5.2018.
20. ↑  Elite Prospects - Mestis Stats 2018-2019 *eliteprospects.com*. Everysport Media Group. Viitattu 27.6.2019. (englanniksi)
21. ↑  Elite Prospects - Jokipojat *eliteprospects.com*. Everysport Media Group. Viitattu 27.6.2019. (englanniksi)
22. ↑  KeuPalle kova vahvistus - Janne Väyrynen palaa Keuruulle *keupaht.fi*.  16.8.2019. KeuPa Hockey Oy. Viitattu 17.8.2019.
23. ↑  Elite Prospects - KeuPa HT *eliteprospects.com*. Everysport Media Group. Viitattu 8.5.2020. (englanniksi)
24. ↑  Elite Prospects - Mestis Stats 2019-2020 *eliteprospects.com*. Everysport Media Group. Viitattu 8.5.2020. (englanniksi)
25. ↑  Slovakialaisjoukkue nappasi toisenkin vahvistuksen Mestiksestä − Väyrynen tekee seuraa Västilälle *Jatkoaika.com*.  20.6.2020. Jatkoaika r.y. Viitattu 21.6.2020.
26. ↑  Pönniö, Toni: Mestis-pistelinko saa Keski-Euroopassa uuden mahdollisuuden: Joukkue vaihtuu ja pelikaveriksi ex-NHL-taituri! *Jatkoaika.com*.  8.10.2020. Nordic Sport Media. Viitattu 8.10.2020.
27. ↑  Danková, Janka: Fínska dvojica v Trenčíne končí, prichádza center Rehuš *hkdukla.sk*.  26.11.2020. HK DUKLA TRENČÍN, a.s. Viitattu 26.11.2020. (slovakiksi)
28. ↑  Miettinen, Miska: Lukko-taustaisen suomalaiskaksikon ulkomaanreissu mönkään: Eivät vastanneet valmentajiston odotuksiin, saivat pakata tavarat ja lähteä *suomikiekko.com*.  27.11.2020. Nordic Sport Media. Viitattu 30.11.2020.
29. ↑  Pönniö, Toni: Mestis-pistelingon seikkailut Slovakiassa ainakin toistaiseksi ohi – suuntaa Ruotsin aladivariin *Leijonat.com*.  2.12.2020. Nordic Sport Media. Viitattu 2.12.2020.